NaiveNeuron/SloPal huggingface dataset:
Fedor, Martin, poslanec NR SR (2019-10-24):
Pani poslankyňa, mne sa zdá, že najkrajšie a najlepšie motto pre tento návrh zákona je asi okrídlená veta, že sloboda jednotlivca končí tam, kde zasahuje do slobody iného. A myslím, že ani, ťažko by som hľadal lepší príklad ako práve tento návrh zákona. A prevencia je iste dôležitá, ako ste spomínali. Ale práve pravidlá musia prísť práve v takýchto prípadoch. A kto má tie pravidlá robiť, keď nie štát, keď nie je zákonodarca? Ak má mať štát záujem na zdraví populácií, na znižovaní nákladov na zdravotnú starostlivosť, tak je aj tento návrh krok dobrým smerom. A nejde do extrémov, ako ste uvádzali, nespomína súkromný majetok, nie je to o balkónoch súkromných obydlí. Jedná sa de facto o verejné priestory, jedná sa o zásah do slobody jednotlivca, o zásah do slobody nefajčiara. Preto si určite tento návrh zaslúži aj vašu podporu.
Ďuriš Nicholsonová, Lucia, podpredsedníčka NR SR (2017-02-02):
V zmysle rokovacieho poriadku požiadal o slovo navrhovateľ pán poslanec Nemky. Nech sa páči, máte slovo.
P. Paška, predseda NR SR: (2009-02-04):
(Hlasovanie.) 138 prítomných, 73 za, 15 proti, 48 sa zdržalo, 2 nehlasovali. Návrh zákona sme postúpili do druhého čítania. Ďalej.
Holý, Štefan, podpredseda vlády SR (2020-07-08):
Dôvodom vypracovania tohto vládneho návrhu zákona je potreba úpravy znenia zákona č. 55/2018 Z. z. o poskytovaní informácií o technickom predpise a o prekážkach voľného pohybu tovaru tak, aby odrážala aktuálny stav, ako aj zmeny, ktoré prinieslo nariadenie Európskeho parlamentu a Rady Európskej únie č. 2019/515 z 19. marca 2019 o vzájomnom uznávaní tovaru, ktorý je v súlade s právnymi predpismi uvedený na trh v inom členskom štáte, a o zrušení nariadenia Európskeho spoločenstva č. 764/2008. Zároveň zmena § 10 vyplýva z potreby aplikačnej praxe doplniť orgány štátnej správy, ako aj iné subjekty súkromného sektora medzi oznamovacie subjekty, ktoré rovnako ovplyvňujú a rozhodujú o vzniku prekážok voľného pohybu tovaru na území Slovenskej republiky a ktoré môžu viesť k vážnemu narušenie voľného pohybu tovaru. Vládny návrh zákona nebol predmetom vnútrokomuni-tárneho pripomienkového konania. Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Prijatie vládneho návrhu zákona nemá vplyv na rozpočet verejnej správy, nemá vplyvy na manželstvo, rodičovstvo a rodinu, nemá vplyv na podnikateľské prostredie, nemá sociálny vplyv ani vplyv na životné prostredie, informatizáciu spoločnosti ani na služby verejnej správy pre občana. Vážený pán podpredseda, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Blaha, Ľuboš, poslanec NR SR (2012-11-20):
Ďakujem pekne. Chcel by som členom európskeho výboru oznámiť, že posúvame stretnutie európskeho výboru na 10.45 hod. v miestnosti č. 30. Ďakujem.
P. Hrušovský, predseda NR SR: (2005-09-21):
Pán navrhovateľ, chcete sa vyjadriť? Nie. Pani spoločná spravodajkyňa takisto si nežiada slovo. Prerušujem rokovanie o tomto bode programu. Prajem všetkým poslancom príjemnú dobrú noc a dovidenia ráno o 9.00 hodine. (Prerušenie rokovania o 19.05 hodine.)
Marosz, Ján, poslanec NR SR (2017-04-04):
Vážení kolegovia, ďakujem veľmi pekne za vaše faktické poznámky. Ja by som možno ten, to heslo, ktoré mal SMER na plagátoch, že ľudia si zaslúžia istoty, prerobil, že deti si zaslúžia svojich rodičov. Naozaj každé dieťa patrí, je zraniteľné, taký nejaký šiestak, siedmak, ôsmak. A čo on, keď je sám doma, ocino v robote, mamina v robote len preto, že musia predávať, len pretože majú otvorenú prevádzku? Veľakrát si to rodičia argumentujú tým, že, no, musíme sa postarať o rodinu, musíme zarobiť peniaze. A naozaj u dospelých často uniká ako keby tá iná hodnota, často v tejto rýchlej dobe zabúdame na to, že jedná vec sú peniaze a zabezpečenie rodiny, ale druhá vec je ten čas, ktorý sústredene dávam tým svojim deťom. A táto hodnota ako keby nemala dostatočnú spoločenskú váhu. Takže teraz ďakujem za vaše pripomienky a apelujem na všetkých rodičov, na všetkých zamestnancov, na všetkých ľudí, aby si uvedomili, že čas je obrovská hodnota, a sme zodpovední za to, koľko času sústredene venujeme svojim deťom. A niekedy sa nám zdá, že robíme ako keby blbosti, že sa s tými deťmi len rozprávame o ničom, alebo si hádžeme loptu, alebo ideme spolu na prechádzku, alebo vyvenčiť psa. Ale toto je na rovnakej úrovni, ako keď zarábam niekde vo fabrike, aby som sa postaral o živobytie svojich detí. Takže hodnota ako, čas ako vzácna hodnota, ktorú máme. Ďakujem.
Ledecký, Vladimír, poslanec NR SR (2021-11-24):
Hlasovali sme o všetkých bodoch zo spoločnej správy. Teraz prejdeme k hlasovaniu o pozmeňujúcom návrhu podanom v rozprave. Pán predse... predsedajú... pán predseda, dajte, prosím, hlasovať o pozmeňujúcom návrhu poslankyne Lucie Drábikovej.
Blanár, Juraj, podpredseda NR SR (2021-03-30):
S faktickou poznámkou, pán poslanec Radovan Kazda.
Petrák, Ľubomír, poslanec NR SR (2015-09-17):
Pán predseda zahraničného výboru, musím povedať, že to vystúpenie z hľadiska historického exkurzu bolo dobré, ale boli tam postavené otázky a neboli tam dané odpovede, myslím si, absolútne žiadne. Ja skúsim postaviť možno pár ďalších otázok. Ak demokratov Európskej únie napadlo ako prvé riešenie vysporiadať sa v tomto s neposlušným Slovenskom a krajinami V4 s tým, že zoberú im eurofondy, to znamená, obmedzia ich na financovaní, ako je možné, že ich nenapadlo obmedziť na financovaní strany, ktoré vedú konflikt, Islamský štát, Sýriu a ďalšie strany zúčastnené v tomto konflikte? Vy ste sám pomenovali, že hlavným problémom v tomto je Turecko, cez ktoré vedú tie trasy. Ja chcem povedať, Turecko je členom organizácie, ktorá sa volá NATO, je to bezpečnostná organizácia, ktorá sa má starať o bezpečnosť väčšiny európskych krajín aj o bezpečnosť Slovenska. Ako je možné, že z našich priateľov v NATO nikoho nenapadlo požiadať jedného z členov tejto organizácie, aby sa postaral o prerušenie migračných trás, o prerušenie dopravných trás, o prerušovanie trás, ktoré tam finančne logisticky a iným spôsobom zásobujú bojujúce strany? Toto sa mi zdá absolútne, absolútne nepochopiteľné. A ešte sa spýtam, ako je možné, že nikoho nenapadlo, že stranám tohto konfliktu nebudeme dodávať zbrane, pričom mnohé krajiny sa podieľajú na zásobovaní vojenského konfliktu? Možno aj toto sú otázky, ktoré bolo treba postaviť vo vašom vystúpení ako vo vystúpení predsedu Zahraničného výboru Národnej rady Slovenskej republiky. Ďakujem pekne.
Pčolinský, Peter, podpredseda NR SR (2023-05-18):
Prezentujeme sa a hlasujeme. (Hlasovanie.) Prítomných 139, za 47, proti 52, proti 37, zdržalo sa 52, nehlasovali 3. Konštatujem, že Národná rada nebude pokračovať v rokovaní o tomto návrhu zákona. A nasledovať bude hlasovanie v prvom čítaní o návrhu poslancov Kremského, Krajčíra a Svrčeka, na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 1637), bod 105 schváleného programu. Dávam slovo poslancovi... (Predsedajúci a následne predseda NR SR telefonujú vnútornou linkou.) ... Petrovi Libovi. (Reakcia z pléna.) Tlač 1637, bod 105. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Milanovi Kuriakovi, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Kremského, Ľuboša Krajčíra, Miloša Svrčeka a Jozefa Hlinku na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1637.)
Šeliga, Juraj, podpredseda NR SR (2020-09-29):
Panie poslankyne (ruch v sále), panie poslankyne a páni poslanci, keďže Národná rada nebola uznášaniaschopná, budeme zisťovať uznášaniaschopnosť Národnej rady Slovenskej republiky. Jeden pán poslanec avizoval, že mu nefungovalo hlasovacie zariadenie, preto vás chcem poprosiť, aby ste vytiahli hlasovacie karty, a tí, ktorí máte záujem, ich vrátili naspäť, skrútili si... (smiech a ruch v sále), skúsili, či vám funguje hlasovacie zariadenie, či vás vykázalo s tým, že overujeme uznášaniaschopnosť Národnej rady, preto vás prosím, tí, ktorí máte záujem, aby ste sa prezentovali. (Prezentácia.) Prítomných 85 poslancov. Národná rada Slovenskej republiky je uznášaniaschopná. Pán spravodajca, poprosím vás. (Ruch v sále.) Kľud v sále. Pán spravodajca, uveďte opätovne hlasovanie o skrátení lehoty.
P. Hrušovský, predseda NR SR: (2004-12-01):
Otváram rozpravu o tomto bode programu. Písomne nemám prihlášky, ústne sa hlásia do rozpravy dvaja páni poslanci, Mikuš a Horák. Končím možnosť ďalších prihlášok do rozpravy. Nech sa páči, pán poslanec Mikuš.
Grendel, Gábor, podpredseda NR SR (2021-05-11):
S reakciou na faktické poznámky, pán poslanec Čepček.
Horecký, Ján, poslanec NR SR (2024-01-11):
Ďakujem za slovo. Pani poslankyni Marcinkovej zajtra poďakujem za prehľad špecializovaných útvarov analogických nášmu Úradu špeciálnej prokuratúry. Je smutné, že pri vládnom návrhu zákona v skrátenom legislatívnom konaní počúvame nepravdivé výroky o tom, že sme pomaly jediná krajina Európskej únie s Úradom špeciálnej prokuratúry. Počúvame nepravdivé výroky v snahe zdôvodniť skrátené legislatívne konanie o Trestnom zákone. Počúvame ich najmä v médiách, pretože predkladateľ, vláda Slovenskej republiky, osobitne pán minister Susko, nás nepresviedčajú, neargumentujú, nepostavia sa za skrátené legislatívne konanie, len si počkajú na aspoň 76 hlasov koaličných poslancov. Rozprávame sa o návrhu zákona, ktorý je pilierom presadzovania práva a spravodlivosti. Sudcovia podľa tohto zákona svojimi rozhodnutiami aplikáciou práva spoluvytvárajú normy správania, hodnotové nastavenie vo vzťahu k tomu, čo je na Slovensku viac či menej prípustné alebo pre spoločnosť absolútne neprijateľné, a to ideme revolučne prestavať v skrátenom legislatívnom konaní? Je to obrovská škoda namiesto zlepšenia systému a potrebných reforiem, napríklad v zmysle návrhu zákona predkladaného bývalým pánom ministrom Karasom búrame a neopravujeme, nakláňame právo v prospech kriminálnych živlov. Je mi to úprimne ľúto. Viacej potom poviem vo vlastnom príspevku.
Sulík, Richard, predseda NR SR (2011-04-06):
Myslím si, že návrh je zrozumiteľný. Je všeobecný súhlas s takýmto návrhom? (Nesúhlasná reakcia pléna.) Prosím, budeme hlasovať o procedurálnom návrhu pána poslanca Pašku. Páni poslanci, pani poslankyne, poprosím vás hlasovať o procedurálnom návrhu pána poslanca Pašku, ktorý znie, aby sme poobede o prerokovaných bodoch hlasovali ihneď, a nie až o 17.00 hodine. (Hlasovanie.) Z prítomných 127 poslancov hlasovalo za 74, proti 13, zdržalo sa 31, nehlasovalo 9. Tento návrh sme schválili. Konkrétne to znamená, že o 14.00 hodine pokračujeme v rokovaní bodom, kde ešte je posledný prihlásený rečník Igor Matovič, následne posledným bodom tejto schôdze, po ktorom hneď budeme hlasovať. Dobre. Dobrú chuť vám prajem. (Prerušenie rokovania o 11.47 hodine.) (Pokračovanie rokovania o 14.00 hodine.)
Danko, Andrej, predseda NR SR (2019-10-25):
Poslanec Baláž.
Potocký, Milan, poslanec NR SR (2022-12-02):
Vážený pán predsedajúci, v rozprave nevystúpil nikto. Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy spoločne o bodoch 1 a 2 a odporúčaním gestorského výboru schváliť.
Osuský, Peter, poslanec NR SR (2022-10-19):
Ďakujem Ondrejovi, že zmienil v úvode k historickej exkurzii, ktoré tu zazneli. Ja zas začnem citátom z učebnice latiny pre stredné školy, ktorú som absolvoval pred pol storočím: „Sokrates se multas res ne scire dicebat, homines tulti autem, set omnia intelegere arbitrantur.“ V preklade, Sokrates hovoril, že mnoho vecí nevie, sprostí ľudia sa však domnievajú, že vedia všetko. Toľkoto k exkurzu, ktorý tu zaznel o histórii, o Biblii a o kresťanstve a antických koreňoch. Antické korene v čase, keď Kristovi chýbalo do narodenia, boli kladené napríklad v Olympii na olympijských hrách v roku 776 pred narodením Krista Pána. V roku 399 pred narodením Krista Pána zomrel významný predstaviteľ antiky ako mysliteľ, filozof a vzdelaný človek Sokrates, ktorého som citoval. Toto všetko ten hlupák, ktorý vytýka poslancovi Baránikovi, čo hovorí, nevie, lebo je sprostý ako bedňa gitu.
Grendel, Gábor, podpredseda NR SR (2022-09-28):
Pani poslankyňa Jana Bittó Cigániková.
Klus, Martin, podpredseda NR SR (2019-11-28):
Ďakujem, pán minister. Doplňujúca otázka, pán poslanec, nech sa páči.
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu. (Hlasovanie.) Prítomných 132 poslancov, za hlasovalo 71, proti boli 9, zdržali sa 52, všetci hlasovali. Národná rada sa uzniesla, že tento návrh zákona prerokuje v druhom čítaní. Poprosím, uveďte hlasovanie o pridelení výborom a určení gestorského výboru, pán poslanec.
Baránik, Alojz, poslanec NR SR (2022-02-08):
To, že je Maroš Žilinka klamár (reakcie z pléna), to bolo potvrdené oficiálne. O tom niet žiadneho sporu, to sa vie jednoducho. A, samozrejme, je to obrovská hanba všetkých tých, ktorí priložili ruku k tomu, že sa on stal generálnym prokurátorom napriek tomu, že sa vedelo, že je to klamár. Táto jeho správa je len potvrdením tejto skutočnosti. Je to klamstvo na klamstvo, zavádzanie od začiatku až do konca. A vrcholom, samozrejme, je tvrdenie, že vrahúnsky, odporný režim, ktorý tu bol nastolený po príchode sovietskych vojsk, že bol snáď nejako lepší ako ten režim, ktorý sa tu údajne nejako zmení, keď sem príde, neviem, či desať, alebo sto amerických vojakov. Toto je vrchol klamstva, takého klamstva, akým klamárom je Maroš Žilinka, hanba Slovenskej republiky. (Reakcie z pléna.)
Kremský, Peter, poslanec NR SR (2023-02-16):
Ďakujem veľmi pekne. No neviem, pán Suja, čo ste si vymysleli o Švédsku, to neviem, o čom hovoríte. To je, naozaj taký nezmysel by som v živote nevypustil z úst (povedané so smiechom), že chcem posielať políciu do Švédska, to ako je... (Reakcia z pléna.) Kde ste to, kde ste to, kde ste to vy tu boli? (Reakcia z pléna.) No jasné, jasné, no... (Ruch v sále a zaznievanie gongu.) Dobre, budeme posielať políciu do Švédska. K tomu, čo pán Kotleba hovoril, no, keby ste, keby ste sa vyznali v účtovníctve, tak viete, že lízing a nákup vozidla je účtovne úplne iná položka, pretože lízing ide z operatívnych, alebo ide do operatívnych nákladov, čiže ide cez operatívne prostriedky. Je to prenájom vozidla. Čiže ak sa tá organizácia, ak tá organizácia má dosť vlastne tých prostriedkov na operatívne, alebo teda na, na prevádzkové náklady, tak ich môže využiť takto. A ak nemá na nákup vozidla. Čiže, čiže ja si myslím, že to je úplne v poriadku. Samozrejme, aj tam sú limity, čiže dosť pochybujem, že by, že by tam nejaká organizácia si nejaké luxusné vozidlá prenajímala až na výnimky, teda ktoré sa objavili v médiách, ktoré aj ja som kritizoval, si myslím, že je to neprimerané. Čiže, čiže to je úplne iná kapitola. A tam sú tiež limity. To tiež nie je bez limitov. Čiže, čiže to sa tohto ani netýka.
Senko, Ján, poslanec NR SR (2018-06-14):
Pán predsedajúci, teraz dajte hlasovať o tom, že návrh zákona prerokujeme v treťom čítaní ihneď.
Brixi, Otto, poslanec NR SR (2015-04-24):
Ďakujem, pán predseda. Pani podpredsedníčka, presne takto si predstavujem, keď vám napíše váš prejav niekto, kto sa doňho vôbec, ale vôbec nevyzná. Ja by som vám veľmi pekne chcel odporučiť, ak by ste nabudúce chceli vystúpiť s niečím konkrétnym, tak aby ste vychádzali z nejakých faktov a nie z nejakých internetových kompilátov, lebo to, čo tu bolo povedané, bola v princípe znôška nejakých poloprávd, mediálnych informácií, článkov, reportáží, ale výsledok z toho, výstup z toho je nula. Nedopočul som sa, ako chceme riešiť zdravotníctvo, čo má byť výstup, čo má robiť pán minister Čislák, čo má robiť jeho nasledovník, čo bolo zlé predtým a čo má pocítiť pacient. Viem len o tom, čo bolo niekde kedysi niekým povedané. To je celé. Do budúcna, ak treba pomôcť, ja pomôžem, aj kolega pomôže, ale skúsme k tomu pristupovať trošku profesionálnejšie. Ďakujem pekne.
Grendel, Gábor, podpredseda NR SR (2023-02-16):
Štyri faktické poznámky na vystúpenie pána poslanca. Pán poslanec Marián Viskupič ako prvý.
Blanár, Juraj, podpredseda NR SR (2023-05-18):
Pán poslanec Cmorej, môžete položiť doplňujúcu otázku.
Mikloš, Ivan, podpredseda vlády a minister financií SR (2011-03-24):
Ďakujem pekne. Vážený pán podpredseda, vážené panie poslankyne, páni poslanci, dovoľte mi, aby som z poverenie predsedníčky vlády Slovenskej republiky a podľa príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok nasledovných neprítomných členov vlády: ministra životného prostredia Józsefa Nagya, je neprítomný zo zdravotných dôvodov, zastúpi ho minister zdravotníctva Ivan Uhliarik, ministra pôdohospodárstva a rozvoja vidieka Zsolta Simona, je na pracovnej ceste v Košiciach a v Prešove, zastúpi ho minister hospodárstva Juraj Miškov, a podpredsedu vlády pre ľudské práva a menšiny Rudolfa Chmela, je na zahraničnej pracovnej ceste v Prahe, nemá žiadne otázky.
Ďuriš Nicholsonová, Lucia, podpredsedníčka NR SR (2018-10-23):
Pani poslankyňa Kaščáková.
Figeľ, Ján, podpredseda NR SR (2012-06-26):
Ďakujem pekne, na vystúpenie sú dvaja páni poslanci prihlásení s faktickými. Pán poslanec Brixi, nech sa páči.
Fronc, Martin, poslanec NR SR (2011-02-09):
Ďakujem pekne za faktické pripomienky. Kolegovi Matejovi, ja si myslím, že je lepšie, keď udržíme, naozaj, máte pravdu vec vo vecnej rovine a buďme o tom diskutovať spoločne takýmto spôsobom. A predchádzajúcemu kolegovi Sujovi. No, viete, ja som hovoril o nejakých iných miskách váh, ale ak chcete, tak vám to aj osobne vysvetlím. Ďakujem pekne.
Vaľová, Jana, poslankyňa NR SR (2022-06-14):
On sa smeje ako divý a nech sa ešte vyzlečie, pobehá a máme šouku hotovú. Včera to mohol urobiť tiež, keď bola RTVS, vypočutie bolo aj priame takisto. No takže, takže (reakcia z pléna), takže vlastne tak je to. A ja sa pýtam pani ministerky ešte... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-06-07):
Kamarátov si vyberáme, len rodinu nie. Pán poslanec Gál, nech sa páči.
Bugár, Béla, podpredseda NR SR (2011-07-06):
Pán poslanec bol jediný písomne prihlásený do rozpravy. Preto otváram možnosť ústne sa prihlásiť do rozpravy k tomuto bodu. Hlási sa pán poslanec Ďurkovský. Končím možnosť sa prihlásiť ústne do rozpravy. Pán poslanec, nech sa páči, máte slovo.
R. Fico, predseda vlády SR: (2008-01-31):
Ešte predtým, ako podal demisiu, vyvodil personálnu zodpovednosť a zrušil všetky vyhlásené verejné súťaže. Tak zabezpečil, že nevznikla žiadna škoda, že z rezortu neodišli žiadne peniaze a neuzatvorili sa žiadne zmluvy. Jediné, čo rezort utŕžil, je hanba a môže za ňu pár jednotlivcov, konanie ktorých je potrebné preveriť z hľadiska pohnútky konať proti jasným plánovacím dokumentom, ktoré podpísal minister. Pokiaľ ide o zverejnenie záujemcov, už sa tak stalo, pani poslankyňa, a okrem iného sa zistilo, že konateľom jednej zo spoločností, bol aj člen SDKÚ. Nehovorím to preto, aby som hneď vyvodzoval závery, ale treba odmietnuť filozofiu, tak si to nakoniec spolu povedzme, že keď sa do verejnej súťaže kdekoľvek, ja teraz nehovorím o rezorte obrany, prihlási akákoľvek firma, v ktorej pracuje člen tej, či onej alebo takej politickej strany, hneď sa hovorí o straníckom klientelizme. Toto jednoducho musíme odmietnuť, predsa tu máme Úrad pre verejné obstarávanie, na čele tohto úradu stojí predstaviteľ nominovaný opozičnou politickou stranou, Stranou maďarskej koalície a sú všetky mechanizmy. Takže rovný meter, priatelia, pokiaľ ide o tieto otázky, za ktoré je táto vláda atakovaná. Ale vyslovujem poďakovanie ministrovi Kašickému, exministrovi, za prejav politickej kultúry, ktorý preukázal vo vzťahu k slovenskej politickej scéne. Ďakujem pekne. (Potlesk.)
Hrušovský, Pavol, podpredseda NR SR (2010-12-15):
Pán poslanec Senko.
L. Gyurovszky, poslanec: (2001-11-06):
I. Presperín, podpredseda NR SR: Prosím, hlasujte o návrhu postúpiť do tretieho čítania tento návrh zákona. Prosím, hlasujte. (Hlasovanie.) Prítomných 81 poslancov, za 72, proti nikto, zdržalo sa 7, nehlasovali 2. Konštatujem, že sme návrh schválili. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku. Prosím, keby ste sa prezentovali a hlasovali zároveň o návrhu zákona ako o celku. Hlasujte. (Hlasovanie.) Prítomných 83, za 72, proti nikto, zdržalo sa 8, nehlasovali 3. Konštatujem, že sme schválili vládny návrh zákona, ktorým sa mení a dopĺňa zákona č. 111/1990 Zb. o štátnom podniku v znení neskorších predpisov. Ďakujem. Ďalej budeme pokračovať tlačou 984 (Hlasy z pléna.), návrhom skupiny poslancov Národnej rady Slovenskej republiky na vydanie zákona o elektronickom podpise . Stiahnuté? Áno. Ďakujem pekne. Ďalej sme rokovali o návrhoch noviel zákonov o zamestnanosti (tlače 992, 1039 a 1040), kde bol spoločným spravodajcom ku všetkým trom tlačiam pán poslanec Rusnák. Prosím, aby sa uvádzali postupne jednotlivé návrhy. (Hlasy z pléna.) Áno, procedurálny návrh, pán poslanec Tatár. Nech sa páči. P. Tatár, poslanec: Pán predsedajúci, k tomu zákonu o elektronickom podpise bol návrh v spoločnej správe, aby sa hlasovalo o návrhu na vrátenie a dopracovanie, čo je úplne iné ako stiahnutie, to znamená, že to znovu pôjde do druhého čítania na najbližšej schôdzi, my to máme už pripravené. Čiže to treba odhlasovať. Ďakujem pekne. I. Presperín, podpredseda NR SR: Pán poslanec Rusnák, prosím vás o chvíľku strpenia. Ospravedlňujem sa, že som prijal túto informáciu chybne a dávam slovo pánu spravodajcovi. Tak pán spravodajca pán poslanec Palacka, nech sa páči, prosím o návrh, o ktorom budú poslanci hlasovať. G. Palacka, poslanec: Ďakujem za slovo. Pán predsedajúci, v rozprave nevystúpil nikto, preto navrhujem uznesenie, ktoré navrhol výbor pre hospodárstvo, privatizáciu a podnikanie, a to je, aby Národná rada vrátila tento zákon predkladateľom na prepracovanie. I. Presperín, podpredseda NR SR: Prosím, hlasujte o tomto návrhu pána spoločného spravodajcu. (Hlasovanie.) Prítomných poslancov 79, za 73, proti nikto, zdržalo sa 5, nehlasoval 1. Konštatujem, že bol prijatý návrh na uznesenie, aby sa návrh zákona vrátil predkladateľom do druhého čítania na prepracovanie. Môžeme sa vrátiť teda k tlačiam 992, 1039 a 1040. Prosím pána poslanca Rusnáka, aby postupne uviedol hlasovania, najskôr teda o návrhu poslanca Národnej rady Slovenskej republiky Roberta Fica na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov .
Kondrót, Maroš, poslanec NR SR (2012-06-27):
Ďakujem pekne, pani predsedajúca. Krátka rozprava, to je prvé čítanie, tak, ďakujem veľmi pekne, oceňujem kolegov poslancov, že využijú svoje možnosti v druhom čítaní. K pani kolegyni Mezenskej. Bolo to dobré vystúpenie. Mali sme k tomuto energetickú komisiu, na ktorej ste sa aj vy zúčastnili, takže ďakujem aj týmto spôsobom za vašu aktívnu účasť. Ak vám ide o vec, predpokladám, že áno, dovolím si vám poradiť, napíšte list pánovi ministrovi, buď priložte svoje vystúpenie, alebo tam zopakujte najpodstatnejšie body. Tak vám pán minister vysvetlí niečo, čo nemusíte otvárať, aby sa to podarilo zapracovať, aby sme to neriešili potom narýchlo tuná. Ale je to také dôsledné dosledovanie tých vašich návrhov, nech na tom ministerskí popracujú, ak sa vie zákon vylepšiť alebo doplniť, nech sa páči. Ja myslím, že to je snaha, ktorú podporíme. K pánovi kolegovi poslancovi, exministrovi. No pán poslanec sa tu posťažoval, že predkladáme návrh, ktorý on odrobil. On nepovedal, že už predtým to odrobil pán minister Jahnátek, že to bolo v medzirezortnom pripomienkovom konaní, že prebehlo to jedným konaním, prebehlo to, predpokladám, za pána exministra druhým konaním. A nariekal, že to neprebehlo tretím konaním. Ten istý zákon v podstate je identický s kozmetickými zmenami, ale myslím, že je zbytočné sťažovanie sa. Inú vec si treba povedať, ako je možné, že keď mal pripravený zákon na stole a ministerskí úradníci boli tí istí, trvalo mu vyše roka, kým ho dokázal predložiť do vlády, a nestihli sme termín, ktorý po nás chcela Európska únia, na zavedenie 3. energetického balíčka? Dostali sme sa do procesu infríčmentu úplne zbytočne a dneska to doháňame. Ale dovolí si tu kritizovať. Toto je výsledok práce ministerstva, toto je výsledok práce ministra, ktorý to rok mal na stole a nebol s tým schopný nič urobiť. A, po druhé, som rád, že ste povedali, že zákon podporíte, pretože je to podobný zákon. Kozmetické úpravy. Myslím, tú filozofiu vysvetlil pán minister Jahnátek, že tam je to hlavné riešenie. Ale najpodstatnejšia vec je, mali ste vládu, mali ste väčšinu v parlamente, pán kolega. Ak prešiel zákon vládou Ivety Radičovej, mal prejsť aj v parlamente. Ak neprešiel, zbytočne plakať nad rozliatym mliekom. Sťažujte sa niekde inde. To nie je vina strany SMER. Je to neschopnosť bývalej vlády, neschopnosť ministerstva. Ďakujem pekne.
Števulová, Zuzana, poslankyňa NR SR (2024-02-06):
Natália, ja len krátko. Ďakujem ti, že sa takto intenzívne venuješ téme športu a športovej regulácie a som rada, že tvoj príspevok si vypočul aj pán minister, pretože podľa mňa je zrejmé, že ani predkladateľovi zákona možno ani nebolo vôbec jasné, že akých všetkých druhov korupcie a korupčného správania sa vlastne toto znižovanie trestných sadzieb môže týkať. A minimálne v situácii, keď nám tu vzniká nové ministerstvo a táto vláda sa tvári, ako ide podporovať šport a, samozrejme, aj ten turizmus, tak by malo byť obzvlášť v ich záujme, aby sa práve športová korupcia a trestné činy s tým spojené dokázali efektívne vyšetriť a aby pôsobili aj tie tresty aj na týchto páchateľov odstrašujúco. Takže ja naozaj dúfam, že aj tento uhol, veľmi dôležitý uhol pohľadu, ktorý si nám priniesla, snáď prinesie v tejto oblasti nejaké zlepšenie a navrátenie do pôvodného stavu. Vďaka.
Blanár, Juraj, podpredseda NR SR (2022-10-05):
Na vyše vystúpenie sedem faktických poznámok, pán poslanec. Uzatváram možnosť prihlásiť sa s faktickými poznámkami. Môžeme niektoré vyskúšať. Pán poslanec Baránik, nech sa páči.
B. Bugár, podpredseda NR SR: (2004-03-11):
Nech sa páči, môžete pokračovať.
Grendel, Gábor, podpredseda NR SR (2022-03-15):
Vyhlasujem rozpravu za skončenú. Žiada si záverečné slovo pani spravodajkyňa? Nie. Prerušujem rokovanie o tomto bode programu. Teraz bude nasledovať návrh na vyslovenie súhlasu s prítomnosťou zahraničných ozbrojených síl členských štátov NATO na území Slovenskej republiky . Návrh má tlač 944 a správa výboru má tlač 944a. Návrh uvedie minister obrany Slovenskej republiky pán Jaroslav Naď, prosím ho, aby sa ujal slova.
Laurenčík, Milan, podpredseda NR SR (2021-12-02):
Ďakujem za upozornenie. Všetci tí piati, čo mali byť na interpeláciách, sa tu nachádzajú. Teraz sa chcem spýtať členov vlády, či niektorý z nich chce odpovedať na interpelácie poslancov ihneď. Nie je tomu tak. Chcem len teda upozorniť, že podľa zákona o rokovacom poriadku svoju odpoveď pánom poslancom musíte dať aj písomne a to v stanovenej lehote do 30 dní. Vyhlasujem tento bod programu za skončený. Vážené panie poslankyne, vážení páni poslanci, my budeme teraz pokračovať v popoludňajšom rokovaní siedmeho dňa 51. schôdze Národnej rady Slovenskej republiky v prerušenom rokovaní o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 807. Dnes dopoludnia neukončil svoje úvodné slovo pán navrhovateľ, pán minister financií Igor Matovič, ktorému v tejto chvíli odovzdávam slovo. Máme tu niekde pána ministra Igora Matoviča? Nemôže prepadávať. Vyhlasujem krátku trojminútovú prestávku. (Prestávka.)
Kuffa, Štefan, poslanec NR SR (2022-06-28):
Zaujalo ma, pán minister, keď ste tuná spomenuli, že chystáte pripraviť zákon o nezistených vlastníkoch a že by tie v podstate pozemky prešli do vlastníctva štátu, aby ste mohli robiť zelené alebo modré oázy a že to bude vlastne ten environmentálny najzelenší zákon. Viete, pán minister, prepáčte, no, prepáčte mi, ale keď budeme o tomto hlasovať a to, čo ste povedali v takej skratke, ja budem keď aj jeden z mála, ale budem prvý z tých, ktorý bude proti tomu. Pán minister, vy tu sa postavíte a poviete, inými slovami, ja to poviem v ľudskej reči, že chystáte sa ukradnúť za štát pôdu vlastníkom. No veď vy si dajte námahu, máte milión päťstotisíc tých štátnych úradníkov, nech tých vlastníkov zistia. A treba im pôdu vrátiť. Tento štát málo ukradol pôdu vlastníkom? Vy nemáte dostatok štátnej pôdy? Však za desiatky rokov štát má pôdu a vy len teraz ste na to prišli, že idete robiť zelené a modré oázy. Prosím vás pekne, to čo to má znamenať? No ja nebudem hlasovať za takýto návrh zákona. To, že sú nezistení vlastníci, to neznamená, že oni aj reálne neexistujú. To neni, to neni pravda, pretože takých je mizivé percento a nie je to 8 %, ako ste to povedali. To je naozaj minimum, že nemali úplne žiadneho dediča. A vy zrovna na tomto budete ako zriaďovať tieto veci. Veď vy povoľte aj na súkromných pozemkoch, aby sa mohli tieto zelené a modré oázy zriaďovať a nešikanujte ľudí. Veď tuná stavebný zákon, vy chcete zriadiť jazierko, remízky, ja neviem, kde čo všetko, príde PPA-čka, tá vám bude obvod stromov ešte merať, že a vám odratáva z celkovej výmery pozemku, prosím vás pekne, to je aká šikana? My tu plačeme nad remízkami, že nemáme. My máme vytvorené takéto biotopy aj prirodzene, ale si ich udržujme! Podporme tuná súkromný sektor! A nie štát ide kradnúť... (Prerušenie vystúpenia časomerom.)
V. Veteška, podpredseda NR SR: (2005-02-04):
I. Harna, poslanec: Ďakujem za slovo. Vážený pán podpredseda, vážené kolegyne, kolegovia, dovoľte, aby som vás oboznámil spoločnou správou Výboru pre hospodárstvo, privatizáciu a podnikanie Národnej rady Slovenskej republiky. Národná rada Slovenskej republiky uznesením č. 1390 z 9. decembra 2004 pridelila vládny návrh zákona o autoškolách a o zmene a doplnení niektorých zákonov, tlač 908, na prerokovanie v druhom čítaní nasledovným výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciou a podnikanie, Výboru Národnej rady Slovenskej republiky pre verejnú správu. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie. Iné výbory Národnej rady Slovenskej republiky návrh zákona neprerokovali. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona o autoškolách a o zmene a doplnení niektorých zákonov, tlač 908, prerokovali výbory, ktorým bol pridelený, nasledovne: Ústavnoprávny výbor Národnej rady Slovenskej republiky prerokoval návrh zákona 25. januára 2005 a odporučil Národnej rade Slovenskej republiky vrátiť vládny návrh zákona navrhovateľovi na dopracovanie. Výbor Národnej rady Slovenskej republiky pre hospodárstvo, privatizáciu a podnikanie prerokoval návrh zákona 1. februára 2005 a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre verejnú správu prerokoval návrh zákona 26. januára 2005 a uznesením č. 262 odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Tieto doplňujúce a pozmeňujúce návrhy sú uvedené v spoločnej správe výborov v bodoch 1 až 24. Gestorský výbor v súlade s § 79 ods. 4 písm. e) rokovacieho poriadku odporúča Národnej rade Slovenskej republiky v bodoch 1 až 3, 5 až 24 hlasovať spoločne s odporúčaním schváliť a o bode 4 hlasovať osobitne s odporúčaním neschváliť. Ďalej gestorský výbor v súlade s § 79 ods. 4 a § 83 rokovacieho poriadku odporúča Národnej rade Slovenskej republiky vládny návrh zákona o autoškolách a o zmene a doplnení niektorých zákonov po prijatí pozmeňujúcich a doplňujúcich návrhov schváliť. Pán predseda, otvorte, prosím, rozpravu. Ďakujem za slovo.
B. Bugár, podpredseda NR SR: (2004-03-04):
Prerušujem rokovanie o tomto bode programu. Vážená snemovňa, pristúpime k jednotlivým hlasovaniam o prerokovaných bodoch. Takže žiadam všetkých aj poslancov teda, ktorí sa zúčastňujú na krátkej porade u pána predsedu, aby sa vrátili do rokovacej sály, začneme hlasovať. Vážené panie poslankyne, vážení páni poslanci, pristúpime k jednotlivými hlasovaniam. Budeme hlasovať najprv o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 534/2003 Z. z. o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov v znení neskorších predpisov (tlač 578). Pán poslanec Číž, nech sa páči ako spravodajca, môžete uvádzať jednotlivé hlasovania.
Pčolinský, Peter, podpredseda NR SR (2022-10-20):
Ďakujem pekne. Prosím určeného spoločného spravodajcu z výboru pre financie a rozpočet pána poslanca Jozefa Hlinku, aby informoval Národnú radu o výsledku rokovania výborov o tomto návrhu zákona.
Číž, Miroslav, podpredseda NR SR (2015-05-19):
S faktickou poznámkou pán poslanec Frešo, pán poslanec Kuffa, pán poslanec Lipšic. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Frešo.
Vážny, Ľubomír, poslanec NR SR (2011-03-31):
Ďakujem. Čo sa týka pána poslanca Mateja, to som už povedal aj vo svojej reči, že som presvedčený o tom, že úrad musí inak prihliadať na toho, kto má desaťtisíc koncových účastníkov a na toho, kto má 2,2 mil. koncových účastníkov. Nič menej a nič viac tam nie je povedané, len aby aj tento fakt zobral do úvahy. Tak neviem, prečo si myslí, že takéto kritérium je zlé, hoci to kritérium je podmienené najmä tým slovíčkom „najmä“ a najmä v prípade, keď sú koncoví užívatelia tí, ktorí využívajú dátové služby, kde tento ukazovateľ nemusí byť braný až tak hlboko do úvahy. Samozrejme, je na vás, ja len som chcel, aby sme zamedzili korupcií, ktorej stále, o ktorej stále doteraz vykrikujete, aby ste stanovili nejaké základné rámce, do ktorých sa úrad musí zmestiť, a bez ktorých nemôže stanoviť výšku ceny. Pretože naozaj sa môže stať to, čo som včera povedal, že skutočná cena za licenciu je možno 5 mil. a niekto povie: Stačí, keď zaplatíš dva a ostatné, skúsme deliť. A toto ho už obmedzí, že to bude rovnaká tá cena dnes, zajtra. Za päť, za desať rokov možno si ju budú môcť vedieť aj operátori, ktorí chcú pôsobiť na slovenskom trhu elektronických komunikácií, aj štandardne vypočítať, samozrejme, rámcovo. Ale mám tu ešte jeden problém, pán podpredseda Národnej rady, a považujte to za taký môj procedurálny návrh, pretože sme sa nevysporiadali s tým, čo tu bolo odznené. A otázka znie, má alebo nemá kompetenciu pán minister Uhliarik predkladať tento zákon za ministra Figeľa? Čiže chcem požiadať v rámci procedurálneho návrhu, aby sme prerušili rozpravu o tomto bode a vysporiadali sa najprv s týmto návrhom. A potom pokračovali. Alebo nepokračovali v ňom. Ďakujem.
Glváč, Martin, podpredseda NR SR (2016-05-18):
Pán poslanec Budaj, chcete reagovať na faktickú poznámku? (Reakcia z pléna.) Nie je tomu tak. V rozprave vystúpi pán poslanec Viskupič. Nech sa páči.
Paška, Pavol, predseda NR SR (2014-05-29):
(Hlasovanie.) 138 prítomných, 33 za, 78 proti, 27 sa zdržalo. Návrh sme neschválili.
Laurenčík, Milan, podpredseda NR SR (2021-12-03):
Poslednú faktickú poznámku má pán poslanec Ondrej Ďurica. Nech sa páči.
Pellegrini, Peter, predseda NR SR (2015-10-30):
Ďakujem pekne. Procedurálny návrh – pán poslanec Lipšic.
Mojš, Milan, poslanec NR SR (2014-05-14):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady, Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte hlasovať.
Grausová, Natália, poslankyňa NR SR (2016-10-26):
Občan Viskupič, ak si tu niekto robí piár, ste to vy a váš bratranec. A okrem toho, kto bude o tom rozhodovať, kto bude tým arbitrom? Vy? Alebo zahraničné mimovládky, ktoré sú dotované, platené Sorosom? Mimovládky, ktoré sú platené zahraničnými agentami? Zahraniční agenti? Tí budú rozhodovať o našich zákonoch?!
Richter, Ján, minister práce, sociálnych vecí a rodiny SR (2017-05-18):
Ďakujem pekne. Pán poslanec, vy dobre viete, že je stále v istom predmete záujmu vládnej koalície tzv. sociálny balíček. Ten sociálny balíček obsahuje viaceré aspekty, sčasti aj niektoré, ktoré ešte v plnej miere neboli zverejnené. Je to predmetom hľadania istého konsenzu v rámci vládnej koalície, ale aj možnosti z hľadiska dopadov na štátny rozpočet. To je sčasti odpoveď aj na tú vašu otázku. Lebo napríklad tam sa jeden z tých návrhov týka aj dôchodcov, ktorí pracujú na dohody, aby boli relatívne zvýhodnení, čo sa týka odvodov pri tejto kategórii. No ale ja to, čo môžem v tejto chvíli povedať, a už som to sčasti naznačil, že dávam prísľub, že sa máme záujem o tejto otázke veľmi konkrétne zaoberať, ale v kontexte účinnosti ročného zúčtovania odvodov. A to, že som hovoril viacej k odvodom, no za tie, myslím sociálnym odvodom, no za tie nesiem úplne konkrétnu zodpovednosť z titulu funkcie, čo ja neviem, predsedu dozornej rady a ministra práce, sociálnych vecí a rodiny. Myslím, že to je celkom prirodzené a pochopiteľné.
Jurinová, Erika, podpredsedníčka NR SR (2014-05-13):
S reakciou na faktické poznámky pán poslanec Hlina.
Blanár, Juraj, poslanec NR SR (2018-09-13):
Keďže som nijaký iný neuviedol, bude to o 17. hodine.
Laššáková, Jana, podpredsedníčka NR SR (2015-06-25):
Pán minister, môžete si na chvíľku vydýchnuť, lebo nasledujúcu šiestu otázku položila pani poslankyňa Viera Šedivcová ministrovi práce, sociálnych vecí a rodiny Jánovi Richterovi, a otázka znie: „Vážený pán minister, vláde sa darí znižovať nezamestnanosť. Ktoré aktívne opatrenia na podporu vytvárania pracovných miest sa najviac osvedčili v oblasti verejného zamestnávania?“ Poprosím vás o odpoveď, pán minister, ako aj o oznámenie ukončenia odpovede. Nech sa páči.
Ľ. Vážny, minister dopravy, pôšt a telekomunikácií SR: (2007-10-18):
Vláda pripravila návrh zákona z dôvodu, že na pôde európskych inštitúcií vznikla nová právna úprava dopĺňajúca regulačný rámec sektora elektronických komunikácií. Ide o Smernicu obsahujúcu pravidlá uchovávania údajov spracúvaných v elektronických komunikačných sieťach pri poskytovaní elektronických komunikačných služieb. Novela zákona preto obsahuje najmä nové ustanovenia transponujúce uvedenú smernicu, upravuje sa rozsah, ako aj lehoty uchovávania údajov spolu s vymedzeným orgánom štátu, ktoré sú oprávnené uchovávané údaje požadovať. Novela zákona obsahuje niekoľko bodov, ktoré reagujú na podnety z praxe a taktiež niekoľko bodov, ktoré upresňujú znenie niektorých ustanovení zákona. Návrh zákona prerokovala a s pripomienkami schválila vláda Slovenskej republiky dňa 5. septembra 2007 uznesením č. 749/2007. Vážené panie poslankyne, páni poslanci, na záver mi dovoľte vás požiadať o podporu prijatia a schválenia predloženého vládneho návrhu zákona v prvom čítaní a následné postúpenie do druhého čítania. Ďakujem za pozornosť.
Kollár, Jozef, poslanec NR SR (2011-09-14):
Ďakujem za slovo. Vážený pán predsedajúci, dajte, prosím, hlasovať o tom, že Národná rada Slovenskej republiky berie predmetný materiál na vedomie.
Hrušovský, Pavol, poslanec NR SR (2015-12-01):
Ďakujem pekne. Toto je tá najhoršia ukážka, ako sa dá bojovať proti terorizmu. Pán poslanec Senko, prosím, aby ste neupodozrievali nikoho z toho, že niekto má menší a že niekto má väčší úmysel účinne bojovať proti terorizmu. My používame s takou ľahkosťou tento výraz, ale ešte pred Parížom tu bol Londýn a bol tu Madrid, kde sa to stalo Bolo tu dosť času na to, aby sme v slovenskej legislatíve mohli urobiť zásadné, protiteroristické, legislatívne, účinné opatrenia, aby sme minimalizovali riziko takýchto brutálnych atakov a útokov na ľudí kdekoľvek a kedykoľvek. Takže len to som chcel ešte pánovi poslancovi Senkovi povedať, že ten úmysel aj z našej strany, priatelia, je len dobrý.
Hrnčiar, Andrej, podpredseda NR SR (2019-05-16):
Dávam slovo spravodajcovi, ktorého určil navrhnutý gestorský ústavnoprávny výbor.
Suja, Miroslav, poslanec NR SR (2021-11-24):
Ďakujem za slovo. Ďakujem za vystúpenie, pán kolega. Vážim si to, že takto na rovinu povedal, aj keď možno by bolo fér, keby zazneli aj tie mená. Ale tak, to už nechám na teba. Hovoril si o skupinke, ktorá ex... o existencii všetci vieme a ktorá sa pricucne na každého ministra kultúry, a že škodí tej kultúre. Tak aj podľa tvojich slov som z toho pochopil, že škodí. Prečo, moja otázka znie, prečo doteraz žiadna vláda nič s týmto neurobila? V čom alebo kde je problém podľa teba? Ja by som len chcel vedieť, že prečo, keď vieme, že táto skupinka existuje, že škodí, žiadna vláda, ktorá tu doteraz bola, neurobila s touto skupinkou absolútne nič, že kvôli čomu. Ďakujem.
Mikloš, Ivan, podpredseda vlády a minister financií SR (2011-07-01):
Ďakujem pekne, vážený pán predseda, vážený pán podpredseda vlády, vážené panie poslankyne, vážení páni poslanci, dámy a páni... (Hlasy v sále.)
Grendel, Gábor, podpredseda NR SR (2020-11-03):
Jedna faktická poznámka na vystúpenie pána poslanca. Končím možnosť prihlásiť sa s faktickými. Pán poslanec Benčík, nech sa páči, máte slovo.
P. Paška, predseda NR SR: (2007-01-30):
Vidíme sa, dámy a páni, po prvýkrát na schôdzi v tomto roku a myslel som si, že toto naše prvé tohtoročné stretnutie na zasadnutí schôdze bude veselšie. Žiaľ, včera v ranných hodinách zomrel náš kolega a priateľ Mirko Chovanec – česť jeho pamiatke. Chcem vás poprosiť, aby sme minútou ticha uctili jeho pamiatku. (Minúta ticha.) Ďakujem vám pekne. Chcem vás v tejto súvislosti informovať, že posledná rozlúčka so zosnulým poslancom pánom Chovancom bude zajtra o 14.30 hod. v Dome smútku v Trenčíne, preto sme sa dnes na poslaneckom grémiu dohodli na tom, že zajtra po hlasovaní prerušíme 7. schôdzu Národnej rady, aby všetci tí, ktorí chcú vzdať pamiatku nášmu kolegovi, sa mohli zúčastniť na pohrebe v Trenčíne a budeme pokračovať v rokovaní 7. schôdze potom vo štvrtok ráno. Všetky technické informácie budú k dispozícii. Chcem, tak ako som požiadal aj predsedov klubov, aby ste tí, ktorí máte záujem, sa nahlásili, Národná rada zabezpečí dopravu, autobusy budú pristavené o štvrť na jednu pred Národnou radou. A teraz už, dámy a páni, pristúpime k samotnému rokovaniu 7. schôdze. Chcem vás požiadať, aby sme sa pred začiatkom prezentovali. (Prezentácia.) V sále je prítomných 112 poslancov. Konštatujem, že Národná rada je schopná sa uznášať, a preto môžeme prikročiť k samotnému programu schôdze. Na 7. schôdzi Národnej rady overovateľmi budú poslanci pán Ján Richter a Imre Andruskó a náhradníkmi budú poslanci Ján Chrbet a Peter Markovič. O ospravedlnenie svojej neúčasti na dnešnom rokovacom dni písomne požiadali páni poslanci Vladimír Mečiar a Peter Gabura a takisto ešte písomne požiadal o ospravedlnenie neúčasti pán poslanec Ľuboš Micheľ. Dámy a páni, program 7. schôdze ste dostali rozdaný do svojich poslaneckých lavíc. Chcem vás len informovať, že oproti predchádzajúcemu návrhu programu je z programu stiahnutý poslanecký návrh pána Ivana Vargu, ktorý ho vzal späť. Bol to poslanecký návrh novely zákona o verejnom obstarávaní (tlač 185). Teraz vás požiadam, aby sme pristúpili k schvaľovaniu návrhu programu 7. schôdze . Pripomínam, že podľa § 24 ods. 2 zákona o rokovacom poriadku vystúpenie poslanca, v ktorom navrhuje zmenu alebo doplnenie programu, môže trvať najviac jednu minútu. Chcem vás požiadať, pani poslankyne, páni poslanci, ak budete podávať návrhy na doplnenie programu, aby ste presné znenie potom odovzdali písomne ešte pred hlasovaním o programe, aby nedochádzalo k nedorozumeniam. Pýtam sa, dámy a páni, či má niekto z vás návrhy na zmenu alebo doplnenie programu 7. schôdze, tak ako ste ho dostali do poslaneckých lavíc. Ešte niekto, dámy a páni, s pripomienkami? Ak nie, nech sa páči, pán poslanec Burian, pán predseda výboru pre financie, rozpočet a menu.
Podmanický, Ján, poslanec NR SR (2013-06-19):
Ďakujem pekne za slovo. Vážený pán minister, vážená pani podpredsedníčka, vážené panie poslankyne, vážení páni poslanci, dovoľte mi, aby som podľa § 73 ods. 1 zákona o rokovacom poriadku Národnej rady Slovenskej republiky vystúpil ako určený spravodajca v prvom čítaní k vládnemu návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení, tlač 543, a podal spravodajskú informáciu k návrhu zákona. Predseda Národnej rady rozhodnutím č. 518 z 31. mája 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil predkladateľ zákona, navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady odporúčam Národnej rade prideliť návrh zákona v druhom čítaní na prerokovanie: – ústavnoprávnemu výboru, – výboru pre financie a rozpočet, – výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 28. augusta 2013 a v gestorskom výbore do 30. augusta 2013. Pani podpredsedníčka, ďakujem, skončil som svoju spravodajskú informáciu, prosím, otvorte rozpravu k návrhu zákona.
Ľ. Kaník, minister práce, sociálnych vecí a rodiny SR: (2004-05-13):
Vážený pán predseda, vážené dámy, vážení páni, na Ministerstve financií Slovenskej republiky sa od 15. decembra uplatnila nová organizačná štruktúra. V súlade s novo ustanovenými kompetenciami o regulácii a kontrole cien podľa zákona č. 520/2003 sa zrušil cenový odbor na ministerstve financií s tým, že rozsah pôsobnosti v cenovej oblasti zabezpečuje cenové oddelenie, ktoré je začlenené v sekcii daňovej a colnej a v odbore správy daní a cenovej regulácie. Toto oddelenie vykonáva aj činnosť v rámci odvolacích konaní o porušení cenovej disciplíny. V súčasnosti práce cenového oddelenia zabezpečujú štyria zamestnanci. Mám tu uvedené aj ich mená a môžem  ich, samozrejme, poskytnúť. Ďakujem. To je všetko.
Pellegrini, Peter, predseda NR SR (2015-04-21):
Pán poslanec Poliačik s reakciou na vystúpenie pána Brocku.